google/wiki40b huggingface dataset:
Hva hendte med Baby Jane?

Handling

I anslaget møter man den unge barnestjernen Baby Jane Hudson. I 1917 opptrer hun med sin far på scenen til vill begeistring fra publikum. Søsteren Blanche og hennes mor ser på i kulissene. Blanche er sjalu på at søsteren får all oppmerksomheten. Den neste scenen finner sted i 1935 i Hollywood. Baby Jane er nå blitt voksen, og i en kinosal diskuterer en filmprodusent og en filmregissør Baby Janes arbeid. Av samtalen er det tydelig at Baby Jane ikke lenger er sett på som en seriøs skuespiller, mens søsteren Blanche blir beundret av alle og enhver. I neste scene får man se en ung kvinne bak rattet på en bil. Bilen gir gass, og en kvinne skriker.
Filmen fortsetter i nåtid. Søstrene har blitt eldre; Baby Jane (Bette Davis) sliter med alkoholproblemer og har fått en tydelig svekket stjernefaktor. Penger får hun ved å forfalske søsterens underskrift. Blanche (Joan Crawford) sitter i rullestol og er avhengig av søsteren for å klare seg. Blanche ønsker at søsteren skal legges inn på en klinikk og planlegger å selge huset. Baby Jane finner ut om planene hennes og gjør alt hun kan for at Blanche ikke skal kontakte en tredjepart. Hun ønsker å vende tilbake til scenen og hyrer inn pianisten Edwin Flagg (Victor Buono) for å få det til. Edwin blir Blanches eneste mulighet til å slippe fri fra søsterens fangenskap. Til slutt blir Baby Jane nødt til å flykte med søsteren, med politiet i hælene.

Konflikten mellom Davis og Crawford

Den omdiskuterte konflikten mellom Davis og Crawford bidro til filmens umiddelbare suksess. Da Davis ble nominert til en Oscar for sitt arbeid og ikke Crawford, gikk det rykter om at Crawford drev lobbyvirksomhet for å påvirke stemmegivningen. Crawford tok kontakt med de andre nominerte for å spørre dem om å ta i mot prisen på deres vegne dersom de ikke kunne være tilstede under utdelingen. Da Anne Bancroft vant prisen, var det Crawford som gikk ut på scenen og mottok prisen.
Innspillingen av Hva hendte med Baby Jane? la grunnlaget for første sesong av TV-serien Feud, som handler om feiden mellom Davis og Crawford. Jessica Lange spilte Crawford, mens Susan Sarandon spilte Davis. Ryan Murphy stod bak TV-serien. Den ble nominert til flere Primetime Emmy Awards.
Lydisk stein

Lydisk stein eller lyditt er en flintlignende bergart rik på silisium. Bergarten er finkornet med tett sammensetning.
Lydisk stein er kjent som «prøvestein» for å teste mynters gullinnhold på en enkel måte. 
Når man skraper en mynt mot en stein av denne tette og fine bergarten, avsettes det et merke. Når fargen på dette merket sammenlignes med fargene på merker avsatt av probernåler med kjent gullinnhold, kan man se hvor mye gull det er i mynten.
Lindsay Bloom

Biografi

Bloom vokste opp i Omaha i Nebraska. Hun bestemte seg for å bli skuespillerinne da hun var 17 år gammel og begynte å delta i missekonkurranser for å skaffe seg oppmerksomhet. Bloom vant flere lokale kåringer og representerte USA i Miss International 1972, der hun kom på femteplass.
Bloom var en av Ding-a-Ling Sisters på The Dean Martin Show. Hun prøvespilte deretter for rollen som Marilyn Monroe i den biografiske filmen Goodbye, Norma Jean, etter å ha gjort seg bemerket i en look alike-konkurranse. Rollen gikk til Misty Rowe, men kort tid senere spilte Bloom en av hovedrollene i Cover Girl Models og Six Pack Annie, som begge ble utgitt i 1975. Bloom spilte den kvinnelige hovedrollen som Jean Harlow i Hughes and Harlow: Angels in Hell (1978). Hun spilte også i filmer som H.O.T.S. (1979), Én midt i trynet (1979), The Happy Hooker Goes Hollywood (1980). 
Bloom spilte gjentagende gjesteroller som Mabel Tillingham i The Dukes of Hazzard og som Bonnie Robertson i Dallas. I tillegg spilte hun gjesteroller i blant annet Starsky and Hutch, Vega$, Kjærlighetsskipet, Barnaby Jones, Laverne & Shirley, Police Story, Charlie's Angels, Trapper John, M.D. og Wonder Woman. Bloom prøvespilte ni ganger for rollen privatdetektiven Mike Hammers sekretær Velda i krimserien Mickey Spillane's Mike Hammer. Hun fikk rollen etter å ha slanket seg rundt 10 kg og farget det blonde håret sitt brunt.
Bloom giftet seg med skuespilleren og musikeren Mayf Nutter.
Tiltmeter

Tiltmeter er et instrument som er konstruert for å måle svært små endringer i horisontalplanet, enten på bakken eller i byggverk. Tiltmetere er i utstrakt bruk for å måle vulkaner, vannmassenes påvirkning på demninger, små bevegelser i potensielle skredområder, og byggverks påvirkning av forskjellig belastning og fundament-setting.
Tiltmetere har en lang historie, som går litt i parallell med seismografen. Det første tiltmeteret var en lang, stasjonær pendel. Disse ble brukt i de første betongdemningene, og er fremdeles i bruk i dag, sammen med nyere teknologi slik som laser-reflektorer. Selv om de også har blitt brukt til mye annet, slik som overvåkning av vulkaner, har de klare ulemper, slik som deres store lengde, og følsomhet for luftstrømninger. Selv inne i demninger blir de sakte men sikkert byttet ut med elektroniske tiltmetere.
Målinger av vulkaner og bevegelser i jordskorpen ble tidligere gjort med et vannrør, med et langt basislinje-tiltmeter. Dette var en enkel anordning som besto av to vannbeholdere som var koblet sammen med et langt rør fylt med vann. Enhver endring i helningsgraden kunne måles ved å se på forholdet mellom fylningsgraden i de to beholderne. Selv om disse har vært i utstrakt bruk over hele verden i forbindelse med geofysisk forskning, har de vist svært vanskelig i bruk. For eksempel så må de, på grunn av sin høye følsomhet for temperatursvingninger, alltid avleses midt på natten.
Moderne, elektroniske tilmetere, som sakte, men sikkert erstatter alle andre typer tiltmetere, bruker et enkelt vater-prinsipp, som er i bruk i den vanlige snekker-varianten. Som vist på figur 1 måler flere elektroder, med høy presisjon, den eksakte posisjonen til en luftboble i en elektrolyttløsning. Enhver liten endring i nivået registreres. Denne innretningen er svært lite følsom for temperaturendringer, og enhver temperaturpåvirkning kan kompenseres for ved hjelp av innebygget, termiske elektronikk. En nyere teknologi bruker MEMS-elektronikk, men det er ikke klart hvorvidt dette kan erstatte den vanlige luftboble-teknikken.
Det mest dramatiske bruksområdet for tiltmetere er forutsigelse av vulkanutbrudd. Som kan sees på figur 2 hadde den største vulkanen på Hawaii, Kilauea, for vane å fylle hovedkammeret med magma, for deretter å tømme dette gjennom en sideåpning.
Ørsta/Volda lufthamn, Hovden

Flyklubb

Volda Ørsta flyklubb har Hovden som base. Klubbflyet er en Cessna 172 med registrering LN-FAG.
Killen kullkraftverk

Killen kullkraftverk er et kullkraftverk i Wrightsville i Adams County, delstaten Ohio i det østlig-sentrale USA. Det har en installert produksjonskapasitet på 618 MW, fordelt på 1 blokk / turbin. Operatør er Dayton Power & Light Co., mens Dynegy eier 33%.
Anlegget ble bygget ut i årene 1975–1982. Brenselkilden er bitumenøst kull. Utslippene av CO2 i 2007 var totalt 4,258 mill tonn.
Europamesterskapet i terrengløp

Europamesterskapet i terrengløp ble arrangert første gang i 1994 i Alnwick, og arrangeres hvert år.
Kafta Sheraro nasjonalpark

Dyreliv

Kafta Sherano nasjonalpark er viktig for bevaring av elefanter. Elefantflokkene her har årlige trekk over grensen til Eritrea, og det dreier seg om anslagsvis 100 til 150 individer. Ellers er det registrert 42 andre pattedyrarter, 167 fuglearter og 9 krypdyrarter i parken. I 2009 ble det foretatt en ekspedisjon i parkens nordøstre del for å kartlegge artsmangfoldet. I løpet av ekspedisjonen ble det talt 21 500 individer av overvintrende jomfrutraner. Dette utgjør omtrent 9% av den totale bestanden i verden, og det betyr at nasjonalparken er et viktig sted for denne arten - også i global skala. Andre viktige arter som er registrert er struts, jordsvin, stor kudu ronanantilope, gaseller, ørkengaupe, leopard og løver.
Gush Etzion

Gush Etzion (hebraisk: גוש עציון, Etzion-blokken) refererer til en gruppe jødiske landsbyer etablert i 1920 sør for Jerusalem ved den nordre delen av Hebron-fjellet i Judea.  Landsbyene ble ødelagt under Den arabisk-israelske krig 1948. Gush Etzion refererer også til en gruppe israelske bosetninger som ble etablert etter seksdagerskrigen i 1967 i det samme området, som etter hvert hadde fått betegnelsen Vestbredden.
Hanne Bech Hansen

Utmerkelser

I 1989 ble Bech Hansen utnevnt til ridder av Dannebrogordenen. I 1995 ble hun plassert i rangfølgens klasse II nr. 12. Foreningen Aktive Kvinder i Danmark kåret henne til Årets Aktive Kvinde i Danmark i 2001. I 2005 ble hun forfremmet til kommandør av 1. grad av Dannebrogordenen.
Hun har også mottatt Hæderstegnet for 25 års god tjeneste i Civilforsvaret, Den Kongelige Norske Fortjenstorden, Den islandske falkeorden, Den hellige skatts orden (Zui ho sho) (Japan) samt Forbundsrepublikken Tysklands fortjenstorden (Tyskland).
Mandollia

Utseende

Små (ca. 2,5 - 3 millimeter), brede, blank, mørkt rødbrune bladbiller. Antennene er gulrøde, tynne, omtrent halvparten så lange som kroppen. Pronotum er rundet, ved roten nesten så bredt som dekkvingene, som er hvelvede med nedsenkede punktrader. Beina er noe kraftige, særlig forbeina.

Levevis

Både larvene og de voksne (imago) er planteetere.

Utbredelse

Slekten er utbredt i det sørlige og sentrale Afrika og er kjent fra Zimbabwe og den Demokratiske republikken Kongo.
Hasselbackpoteter

Hasselbackpoteter (svensk: Hasselbackspotatis) er en type ovnsbakt potet hvor potetene er skåret halvveis igjennom i tynne skiver garnert med smør, raspet eller revet brød samt mandeldryss lagt ovenpå poteten.
Hasselbackpoteten ble skapt i 1953 av Leif Elisson fra Värmland, som var kokkelev på restaurant Hasselbacken på Djurgården i Stockholm.
Economic Operator Registration and Identification

Kilder

EU's retningslinjer for EORI – Engelsk
Rue du Chat-qui-Pêche

Rue du Chat-qui-Pêche anses som den smaleste av gatene i Paris. Den er bare 1,80 meter bred i hele sin lengde på 29 meter.
Den nligger i 5. arrondissement, på Rive Gauche, og løper fra Quai Saint-Michel til Rue de la Huchette.

Historie

Gaten er fra 1540, og den munnet da ut på Seinens bredd.
Også andre gater påstås å være byens smaleste: sentier des Merisiers i 12. arrondissement og passage de la Duée i 20. arrondissement.
Gatenavnet betyr «Den fiskende katts gate», og dette var inpirert av et butikkskilt. Gatens opprinnelige navn var Rue des Étuves, men den er også blitt kalt Rue du Renard (men dagens Rue du Renard ligger i 4. arrondissement) og Rue des Bouticles.
Meijiang

Meijiang (kinesisk: 梅江区; pinyin: Méijiāng Qū) er et bydistrikt i provinsen Guangdong i Folkerepublikken Kina. Det ligger under byprefekturet Meizhou, og er hovedsete for dette bydistriktet. Tidligere var Meijiang en del av fylket Mei, som i dag kun omfatter områdene utenfor bykjernen.
I byen ligger Meixian kullkraftverk på 600 MW effekt.
Myrmeciocephalus

Utseende

En liten, slank, rødbrun, svært maurlignende trebukk. Hodet er stort (mye bredere enn pronotum), rundet, og ligner sterkt på et maurhode. Antennene er tynne, noe kortere enn kroppen, det innerste leddet er forstørret og gult. Pronotum er lengre enn bredt, kraftig halsaktig innsnørt foran, med en skarp tann midt på hver sidekant. Formen ligner overflatisk på den oppdelte thorax hos maur. Dekkvingene er rundet utvidet i den bakre delen (timeglass-formede), igjen et trekk som etterligner maur ved at det ligner på maurens runde gaster. Spissen og et skrått tverrbånd litt bak midten er gule. Beina er tynne.

Utbredelse

Arten forekommer i det nordlige Queensland, Australia.
6. divisjon fotball for menn (Telemark)

2012

¹ Hei 2 trukket 2 poeng.
15. motoriserte infanteribrigade

15. motoriserte infanteribrigade (russisk: 15-я отдельная гвардейская мотострелковая Берлинская Краснознаменная ордена Кутузова бригада), full betegnelse (15. selvstendige Garde Berlin Røde Fane med Kutuzovs orden motoriserte infanteribrigade) hører til de fredsbevarende styrkene i Russland, men er også en del av 2. kombinerte armé og er forlagt til Rosjtsjinskij (Samara oblast)
U20-VM i friidrett 2018 – Spydkast kvinner

Spydkast for kvinner (600 gram) under U20-VM i friidrett 2018 ble arrangert på Ratina stadion i Tammerfors 10 og 11. juli 2018.
Katherine McNamara

Karriere

McNamara skal spille Sonya i Maze Runner: The Scorch Trials (2015), oppfølgeren til The Maze Runner - I dødens labyrint (2014). Hun har også fått rollen som Clary Fray i TV-serien Shadowhunters, som kommer i 2016.
Turn under Sentralamerikanske og karibiske leker 1970

Turn under Sentralamerikanske og karibiske leker 1970. Turn var en av flere sporter i de ellevte sentralamerikanske og karibiske leker som ble arrangert i Panama by i Panama i perioden 28. februar til 13. mars 1970. Det var femte gangen som turn var med i de sentralamerikanske og karibiske leker. Det var fjorten øvelser og Cuba ble beste nasjon, de vant alle fjorten gullmedaljene.
Compiz

Historie

Compiz var den første kompositt vindushåndtereren som tok i bruk (GPU-akselerert) OpenGL og 3D effekter for å vise et Linux skrivebord. 30. mars 2007 annonserte Compiz og Beryl utviklerne at Compiz og Beryl skulle slås sammen til samme prosjekt.
Zitong

Zitong (kinesisk: 梓潼县; pinyin: Zǐtóng Xiàn) er et fylke i provinsen Sichuan i Folkerepublikken Kina. Det ligger i byprefekturet Mianyang.
Befolkningen var på 379 118 innbyggere i 1999.

Kulturminner

Qiqushantempelet (Qiqushan damiao, 七曲山大庙), Li Ye-tårnet (Li Ye que, 李业阙) og Tusen Buddha-huletempelet i Wolong Shan (Wolong shan Qianfo yan shiku, 卧龙山千佛岩石窟) er blitt oppført på Folkerepublikken Kinas liste over verneverdige kulturminner.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Ola Aanje

Ola Aanje (født 1976 i Hønefoss) er norsk musiker. Han har medvirket som låtskriver, produsent, vokalist, gitarist og keyboardist i flere band og på flere innspillinger.
Nåværende band: Aunt Mary, Wild Willys gang, Paulin Voss band, Cover Me.
Andrej Kurkov

Barndom og ungdom

Kurkovs far var testpilot for Sovjetunionen og moren var doktor. Kurkov begynte å skrive da han var syv år gammel. Da to av hans tre hamstere døde på tragisk vis, en av dem ble spist av en katt og den andre ble klemt i hjel av en dør, skrev han et dikt om hvor ensom den siste hamsteren følte seg. Da denne hamsteren også døde like etterpå, i et stygt fall ut balkongdøra og ned på asfalten, skrev han et nytt dikt om Lenin. Dette diktet sies å være inspirert av hans sovjetiske utdannelse på denne tiden.
Fordi han var en trent japansk oversetter, ble han ansatt i militærtjenesten for å assistere KGB. Men han fikk byttet papirene sine slik at han kunne jobbe for militærpolitiet i stedet. Dette gav ham en stor grad av frihet i og etter hans tjenesteperiode. Han fikk arbeid som fengselsvakt i Odessa, og i denne perioden skrev han alle sine barnebøker.

Forfatter og bokselger

Kurkovs første roman ble publisert to uker før Sovjetunionens fall. Under de følgende sosiale og politiske urolighetene tok han sine første steg mot selv-publisering og distribusjon. Ved å låne penger fra venner, fikk han publisert omkring 75 000 bøker på egen hånd. Og mens han organiserte distribusjon rundt om i Ukraina, stilte han seg også opp i gatene for å selge kopier for hånd.
Som mange vellykkede forfattere hadde Kurkov problemer med å etablere den første publiseringskontrakten. Han skal ha blitt avslått 500 ganger før han endelig ble akseptert. I mellomtiden hadde han nesten skrevet ferdig åtte komplette romaner.

Etablert forfatter

Senere i karrieren har han fått mer anerkjennelse, og han hylles nå som en av de mest suksessfulle russiskspråklige forfattere i tiden etter Sovjetunionens fall. Han har også mange høye plasser på europeiske bestselgerlister. Bøkene hans er fulle av svart humor, post-sovjetisk realia og elementer av surrealisme.
Kurkov er en ukrainsk forfatter, men han skriver på russisk. Dette har ført til kritikk, og noen mener at han på denne måten ikke er med på å støtte opp om den blomstrende ukrainske litterære bevegelsen.

Utbredelse

Hans arbeider er oversatt til 33 språk, blant annet engelsk, japansk, fransk, kinesisk og hebraisk. Han har også skrevet skuespill. Hans artikler har blitt publisert i en rekke land.
Qinhuangdao kullkraftverk

Qinhuangdao kullkraftverk er et kullkraftverk i provinsen Hebei, i det sentral-nordlige Kina. Det har en installert produksjonskapasitet på 1 000 MW. Operatør er State Grid Corporation of China Ltd.
Usman Sani Sale Hassan

Viking FK

Usman Sale undertegnet en 4-årskontrakt med klubben 1. februar 2016. Spilleren kom fra klubben Wikki Tourists i hjemlandet Nigeria, og overgangsummen ble spekulert i å ligge på rundt en million kroner. Sale fikk sin debut i Tippeligaens 1. runde, 14. mars 2016, mot Vålerenga IF på Ullevaal Stadion. Sale erstattet landsmann Suleiman Abdullahi etter 90 minutter. Sale scoret sitt første mål i den 29. runden av Tippeligaen, i en kamp mot Bodø Glimt på Aspmyra Stadion 30. oktober 2016. Spilleren fikk totalt 9 kamper i løpet av 2016-sesongen, derav 2 kamper fra start.
Huade

Huade (kinesisk: 化德县; pinyin: Huàdé Xiàn) er et fylke i byprefekturet Ulaan Chab i den autonome region Indre Mongolia i Folkerepublikken Kina.
Befolkningen var på 159 951 innbyggere i 1999.
Privilegium

Privilegium (fra latin Privus, en gruppe med særegne rettigheter). På norsk særlov eller særrett. Et privilegium vil si at en person eller gruppe utstyres med flere rettigheter enn det som gjelder folk forøvrig. Ordet brukes i dag oftest i overført betydning. 
I tidlig moderne tid og frem til økonomisk liberalisme slo gjennom på 1800-tallet var det meste av næringsvirksomhet regulert ved privilegium. Disse privilegiene gikk oftes i arv. For eksempel hadde medlemmene av egne laug privilegium på handel, og håndverksvirksomhet. Byer hadde privilegier framfor landsbygd, konger hadde egne privilegier som ingen andre nøt godt av (kalt prerogativer), adelige hadde privilegier som borgerlige ikke innehadde etc. Til og med tiggere kunne i flere byer utstyres med privilegium på tigging eller retten til plukke korn etter innhøstinga. Adelskap bygde på et sett med skatte-, symbolske og juridiske privilegier. 
Grupper som følte seg underprivilegert mislikte privilegiesamfunnet. I Frankrike førte denne misnøyen mot privilegiene til revolusjon. I USA var det motsatt, der gikk befolkningen til revolusjon for å beholde skattefrihetsprivilegier de hadde. Privilegiesamfunnet bygde på prinsippet om standsinndeling og ulikhet for loven, dette ble under inspirasjon av opplysningsfilosofi etstattet med prinsippet om at alle borgere skulle være like for loven. 
I Norge ble privilegiesystemet nedbygd i løpet av 1800-tallet. Først ble adelskap opphevet i et Stortingsvedtak på 1820-tallet. Én etter én næring ble deregulert, det vil si at det ikke krevdes privilegiebrev for å drive næringa. Det siste arvelige privileget var avviklinga av apotekerprivilegiene i 1939.
20. serierunde i 1. divisjon fotball for menn 2015

20. serierunde i 1. divisjon fotball for menn 2015 ble innledet søndag 16. august 2015 klokken 18.00.
Bazhou (Langfang)

Bazhou (kinesisk: 霸州 ; pinyin : Bàzhōu) er et byfylke i byprefekturet Langfang i Hebei i Folkerepublikken Kina.
Befolkningen var på 530 635 innbyggere i 1999.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kinas riksvei 112, en ringvei som går rundt Beijings byprovins, fører gjennom området.
Niels Arden Oplev

Biografi

Niels Arden Oplev kommer fra Himmerland, hvor han gikk på en liten landsbyskole. Her hadde han som en av de første lærere den nyansatte Ole Lund Kirkegaard, som forsto å inspirere Niels ved å lage utradisjonelle tiltak i undervisningen. Etter fem år her måtte han skifte til en større sentralskole, som ble ledet på en langt mere disiplinert måte. Det er hans egne opplevelser fra sin skoletid, som ligger til grunn for Drømmen.
Oplev startet i sin tid på landbruksskolen, men etter et markant karriereskifte, ble han utdannet på regissørlinjen fra Den Danske Filmskole i 1987, hvor hans avgangsfilm var Kyndelmisse samt dokumentarfilmen Hugo fra Himmerland. De følgende år lagde han forskjellige mindre filmer til DR, innen han debuterte som spillefilmsregissør med Portland i 1996. Det ble imidlertid ikke umiddelbart starten på en spillefilmskarriere, idet han de påfølgende år kom til å være meget aktiv med DRs satsninger på tv-serier. Disse tv-seriene benytter seg som regel av vekslende regissører, men seriernes ensartethet og kontinuitet skapes av den regissøren som starter (såkalt konseptuerende regissør), og Oplev fungerete som sådan på Rejseholdet og Ørnen samt TV 2's Forsvar.
Johan Lauritz Sundt

Bakgrunn

Han var sønn av Peter Albrigt Sundt (1796–1847) og Inger Nielsen (1806–1883).  Faren var kjøpmann i Farsund.

Karriere

Etter oppveksten i Farsund og farens død i 1847 flyttet han til Larvik og fikk jobb hos Christian Christiansen jr. (1825–1894) som drev familiefirmaet Christiansen & Co..  
Etter å fra 1850 til 1856 ha vært handelsreisende utenlands, startet han som klesgrossist i Kristiania. Raskt meldte han overgang til Nittedal der han ble ordfører i 1858. I 1862 fikk han i gang fyrstikkproduksjon med utstyr han kjøpte fra en nedlagt fabrikk anlagt 1846 i Kristiania av Fritz Heinrich Frølich (1807–1877). I 1863 startet han til og med et meieri. Broren Oluf Christian Sundt (1834–1891) overtok samtidig geskjeften i Oslo.  
På 1870-tallet hadde broren Eilert Sundt (1843–1912) blitt kjent med den franske smørekspert Auguste Pellerin (1853–1929) hos Aug. Pellerin et fils. Med smørpatentet i lomma kunne de tre brødrene i 1876 starte Christiania smørfabrikk, det første i Norden. Fyrstikkfabrikken ble så i 1878 overtatt av  Agnæs Tændstikfabrik, som var eid av nevnte Christian Christiansen i Larvik. Johan Lauritz satt i fyrstikkstyret til 1883. Fra 1884 til 1887 var han i styret for Hovedbanen, og i 1887 fikk han sin St. Olavs Orden og en plass i  Tolltariffkommisjonen. Han døde i 1889, men hadde da rukket å sitte ett år i byens formannskap og blitt forespurt en ministerpost av Johan Sverdrup (1816–1892) som ble statsminister i 1884.
Johan Lauritz Sundt skrev også teaterstykket Nils Lykke som i 1861 ble oppført på Kristiania norske Theater, som gikk konkurs året etter. Endel av hans dikt og fortellinger ble publisert i byens aviser på 1850-tallet.
Heraldisk høyre og venstre

Heraldisk høyre og venstre er motsatt av høyre og venstre for den som ser på et  våpenskjold. Retningene høyre og venstre i heraldisk språkbruk er dermed sett fra den som står bak skjoldet og holder det foran seg med bildeflaten vendt utover.
Betegnelsene «høyre» og «venstre» i betydningen heraldisk høyre og venstre, brukes særlig i fagmessige beskrivelser av våpenskjold, de såkalte blasoneringene. I Norge brukes uttrykkene blant annet i de våpenbeskrivelsene som blir fastsatt for kommunevåpen ved godkjenninger i kongelig resolusjon. To eksempler fra 1988 er Granvins kommunevåpen som er «På grøn grunn ei gull fele, skråstilt venstre-høgre», og Halsas kommunevåpen som er «Venstre skrådelt av sølv og blått ved tindesnitt».
Da Norges riksvåpen ble fastsatt i 1905, ble det brukt uttrykket Løve, vendt mod Høire, og da med «høyre» ment i heraldisk forstand. Ved fastsettingen i 1937 ble løvens retning ikke nevnt, fordi dyr, gjenstander og andre figurer i våpen, alltid har retning mot heraldisk høyre, dersom annet ikke er særskilt omtalt i våpenbeskrivelsen.
Disse heraldiske retningsangivelsene har tradisjon tilbake til middelalderen, og de er  kjent fra alle land som har europeisk heraldikk.
I mange land brukes de latinske ordene «dexter» (dekster) og «sinister» i stedet for disse språkenes vanlige ord for høyre og venstre. Dels skyldes dette gammel tradisjon, slik som i Storbritannia. Dels er dette en nyere terminologi som ønskes brukt for å vise at retninger i heraldisk språkbruk har en annen betydning enn i dagligspråket. Særlig i Danmark har flere (blant annet Sven Tito Achen) ivret for å bruke de latinske ordene, men også noen svenske og norske har uttalt seg i samme retning. De latinske ordene er i 2013 brukt i de norske blasoneringene i Nissens og Bratbergs bok «Schønings våpenbok».